  Майя Бывальцева Шаркан ёросын Мишкин – Вортчапочинка сюресэз тупатъян ужъёсты йылпумъязы. Со сярысь «Удмуртавтодор» огазеяськонлэн «ВКонтакте» мерлыко вотэсысь огиназ ивортӥз. Ӧнерчиос сюресэз 10 метрозь паськытатӥзы, кулэ интыетӥ ӵошкытатӥзы. Озьы ик ву кошкон сӧзнэт лэсьтӥзы: 14 гумыос пуктӥзы, кыретъёс кыскизы но юнматӥзы. Сюреслэсь вылзэ луоё кӧльыен но векчиятэм изэн шобыртӥзы Со сяна, Вортчапочинка гуртын тротуаръёсты асфальтэн шобыртӥзы, кутӥськонъёс пуктӥзы.  Тодэ вайытом, 2020-тӥ арын Удмуртиын пӧртэм программаосъя 240 иськем пала сюресъёсты тупатъяны чаклало.  Тегъёс: Авто Шаркан Удмуртия сюресъёс гуртсюресъёс  